stanford-oval/wikipedia huggingface dataset:
הרי ברוס
הערות שוליים

↑  מיקום הרכס
↑  גובה הרי ברוס
↑  מידע גאוגרפי
↑  ראו ב"לקריאה נוספת": Atlas of Submarine Glacial Landforms
| הקורדילרה הארקטית |
| --- | --- | --- |
| רכסי הרים | אדם • ארצות הברית • באפין • ברוס • ג'וי • גרינל • האימפריה הבריטית • הנסיכה מרגרט • הייפוינטר • ויסלר • ויקטוריה ואלברט • צ'לנג'ר • קונגר |  |
| הרים | אאוטלוק • אודין • אוקספורד • אנגנה • אסגארד • ארוהד • ארתור • באטל • בסטיל • בופורט • בידרביק • בישופ'ס מאיטר • בלדר • ברבאו • ברייב • בריידאבליק • ויסלר • יוג'ין • יוקפיק • מידנייט סאן • נוקאפ • סירק • קוואג'יוויק • ת'ול • ת'ור |  |
| מעברי הרים | פורטרס |  |
| כיפות קרח | פני |  |
| קרחונים | גל |  |
| פארקים לאומיים | סירמיליק |  |
| אזורים | אלסמיר • באפין |  |
| יישובים | אלרט |  |
מיקי סירושטיין

מיכאל (מיקי) סירושטיין (באוקראינית: Майкл Сіроштейн; נולד ב-25 באפריל 1989) הוא כדורגלן ישראלי המשחק בעמדות הקשר האחורי והבלם.
קריירה

סירושטיין נולד באוקראינה הסובייטית שבברית המועצות לשעבר, ובגיל שנה עלה לישראל, הוריו התגרשו לאחר כשלוש שנים, ואביו ירד לאוסטרליה. סירושטיין החל את הקריירה שלו בקבוצת הילדים של הפועל רעננה. ב-1 באוגוסט 2009 ערך את הופעת הבכורה שלו בקבוצה הבוגרת, במשחק מול הפועל עכו במסגרת גביע הטוטו, אשר הסתיים בתיקו 1–1. עד סיום העונה הוא הספיק לרשום עוד הופעה במפעל, אך לא זכה לדקות משחק בליגה. לאחר שרעננה נשרה בתום העונה לליגה הלאומית קיבל את ההזדמנות בהרכב הקבוצה. ב-13 באוגוסט 2010 הבקיע את שער הבכורה שלו בקריירה בניצחון 0–1 על הפועל הרצליה. ב-18 במרץ 2011 עלה כמחליף בדקה ה-22 והבקיע צמד שהוביל לניצחון 2–1 נגד מכבי באר שבע.
בספטמבר 2012 חתם במועדון ספורט אשדוד מליגת העל. ב-22 בספטמבר 2012 ערך את הופעת הבכורה שלו בליגת העל, בניצחון 0–1 על מכבי חיפה. ב-13 באפריל 2013 הבקיע את שער הבכורה שלו בליגה, בניצחון 0–1 על הפועל חיפה.
ב-12 ביולי 2016 חתם לשנתיים בבני יהודה תל אביב אולם שוחרר כעבור כחודש לאחר שרשם שתי הופעות בגביע הטוטו והופעה אחת בליגת העל. ב-2 באוקטובר 2016 חזר למ.ס. אשדוד וחתם על חוזה עד תום העונה.
ב-15 ביוני 2017 חתם לעונה אחת בבית"ר ירושלים עם אופציה לעונה נוספת. ב-20 ביולי ערך את הופעת הבכורה שלו במועדון, בהפסד 0–4 לבוטב פלובדיב במסגרת השלב השני של מוקדמות הליגה האירופית. את שערו הראשון במדי בית"ר ירושלים כבש ב-24 בדצמבר 2017, בניצחון 1–3 על מ.ס. אשדוד.
ב-3 ביולי 2019 עזב כשחקן חופשי וחתם לעונה וחצי בסופאן בורי מליגת העל התאילנדית תמורת 300 אלף דולר לעונה. ב-7 ביולי 2019 ערך את הופעת הבכורה שלו בקבוצה בתיקו 0–0 עם האלופה בורירם יונייטד. ב-18 באוגוסט 2019 כבש את שער הבכורה שלו, בהפסד קבוצתו 1–3.
ב-13 בינואר 2020 חתם בהפועל חיפה עד לסוף העונה.
ב-10 בפברואר 2022 חזר לבני יהודה תל אביב מהליגה הלאומית.
ב-20 ביוני 2022 חתם בסקציה נס ציונה.
הערות שוליים

↑  אופיר סער‏, מיקי סירושטיין: "הייתי יורד למטה ורב עם נרקומנים שיעופו מהבניין כדי שאוכל לישון", באתר וואלה, 21 במאי 2019
↑  רועי זריהן, ‏סירושטיין חתם בבני יהודה. טרבוטיץ' בדרך, באתר ערוץ הספורט, 12 ביולי 2016
↑  סירושטיין חתם בסופאן בורי מתאילנד, באתר ערוץ הספורט, 3 ביולי 2019
↑  מיקי סירושטיין ערך בכורה בתאילנד, באתר ערוץ הספורט, 7 ביולי 2019
↑  סירושטיין כבש שער בכורה בתאילנד, באתר ערוץ הספורט, 18 באוגוסט 2019
↑  אור בוקר, קיבל שחרור מתאילנד: מיקי סירושטיין הצטרף להפועל חיפה, באתר הארץ, 13 בינואר 2020
↑  שלמה וייס‏, הערעור התקבל ומיקי סירושטיין השלים את מעברו לבני יהודה, באתר וואלה, 10 בפברואר 2022
↑  יגאל גולדשטיין, ‏מתחזקת: סירושטיין ומגבו חתמו בנס ציונה, באתר ערוץ הספורט, 20 ביוני 2022
אלופקס

ערך זה עוסק בדמות המופיעה בקומיקס צבי הנינג'ה. אם התכוונתם לסוג טקסונומי של שועלים, ראו .
| --- | --- |
אלופקס, כפי שהופיעה על עטיפת החוברת TMNT Micro-Series Villains #4: Alopex בהוצאת IDW Publishing מיולי 2013. אמנות מאת סופי קמפבל
אלופקס, כפי שהופיעה על עטיפת החוברת TMNT Micro-Series Villains #4: Alopex בהוצאת IDW Publishing מיולי 2013. אמנות מאת סופי קמפבל
 סוג:  נבל-על/גיבור-על
 הוצאה לאור:  IDW Publishing
 הופעה ראשונה:  TMNT Micro-Series #1: Raphael (נובמבר 2011)
 יוצרים:  בריאן לינץ' ופרנק אורו
 מידע
 כינויים:  חתולת השלג, קיטסון
 סטטוס:  פעיל
 גזע:  מוטאנט (מוטציה - שועל שלג)
 כוחות:  ללא כוחות על כוח על-אנושי, כושר ואתלטיות ברמה אולימפית
 חברוּת בקבוצה:  צבי הנינג'ה
 חברוּּת לשעבר בקבוצה:  שבט הרגל
 סגנון לחימה:  מיומנות גבוהה בנינג'יטסו, צ'י קונג וקובודו
 דמויות קשורות
 משפחה:  קיטסון (אם מאמצת)
אלופקס (באנגלית: Alopex) היא דמות בדיונית של נבלת-על/גיבורת-על שועלת שלג-מוטאנטית המופיעה בחוברות הקומיקס צבי הנינג'ה. דמותה של אלופקס הופיעה לראשונה בחוברת TMNT Micro-Series #1: Raphael בהוצאת IDW Publishing מנובמבר 2011, ונוצרה בידי הכותב בריאן לינץ' והמאייר פרנק אורו.
אלופקס היא מבעלי הברית של צבי הנינג'ה, אם כי בעבר הייתה חלק מארגון "שבט הרגל". אלופקס עטתה על עיניה בנדנה סגולה, אך לאחר הצטרפותה לצבי הנינג'ה היא קיבלה בנדנה ירוקה.
ביוגרפיה בדיונית > מקור

אלופקס נולדה כשועלת שלג רגילה בפיירבנקס, אלסקה. היא נחשבה לשועלה קטלנית, וצדה כל מה שבא ליד, מה שהביא לה כבוד רב משאר החיות, שנתנו לה כל שברצונה. יום אחד, הגיעו לפיירבנקס שליחי ארגון "שבט הרגל", ואלו חיפשו אחר חיות קטלניות לעורר בהן מוטציה ולהפוך אותן למוטאנטיות. המדען הראשי במשלחת מצא את אלופקס, לכד אותה והחל בניסויים עליה. הניסויים הצליחו, ואלופקס הפכה לדמוית-אנוש בעלת כוח על-אנושי. אלופקס, זעמה על אשר נעשה בה, ותקפה את המדענים, כשלפתע האדם שהורה על הניסויים, אורוקו סאקי, הגיע לביקור פתע, וחזה בחוזק העצמתי של אלופקס, ושיטה בה לחשוב כי הוא אדם זר שהגיע במקרה, וסייע לה לחסל את כל המדענים. כהוקרה ל"עזרה", אלופקס נשבעה לו אמונים, וקיבלה אותו כאדון שלה.
ביוגרפיה בדיונית > בשירות שבט הרגל

המשימה הראשונה של אלופקס בשירות שבט הרגל הייתה למצוא את מחבואם של צבי הנינג'ה. לשם כך, היא התחזתה לעלמה במצוקה, ושיטתה ברפאל ובקייסי ג'ונס להוביל אותה למחבוא. בדרכם למאורה, רפאל הבין כי אלופקס אינה עקבית בדבריה, ותקף אותה. היא חשפה את עצמה, ונלחמה בקייסי וברפאל, אך הובסה במהירות, וברחה.
אף על פי כישלונה במציאת מחבוא צבי הנינג'ה, אורוקו סאקי המשיך להאמין ביכולותיה של אלופקס, וגייס אותה לדרג הבכיר של לוחמיו. כאשר דרג זה יצא למצוא את ספר ההיסטוריה של שבט הרגל, אלופקס התמתנה כמנהיגה, והובילה את התקיפות כנגד צבי הנינג'ה, שניסו למנוע את הגעת הספר לידי שבט הרגל, שמא ישתמשו בסודותיו. במרבית המערכה נגד הצבים אלופקס הוכיחה יכולות מרשימות, אך בקרב הסופי היא הובסה, והובילה לכישלון נוסף.
לאחר הכישלון השני, אלופקס נדחקה לדרג המשני של הלוחמים, ולא גויסה למשימות נוספות. כאשר אורוקו סאקי לקח לעצמו את זהות "שרדר" והחזיר את שבט הרגל לפעילות באופן רשמי, הוא קרא לאלופקס להילחם עבורו נגד ספלינטר. בעת הקרב, ספלינטר סיפר לאלופקס כי הוא יודע אודות עברה האמיתי, וחשף ממנו מעט, ומתוך חולשה נפשית היא הפסיקה את הקרב, וברחה.
באירועי "נפילת העיר", אלופקס חזרה בלית ברירה לניו יורק, לאחר שברחה עבור התבודדות, וגויסה לגל הלוחמים הראשון, בהוראת שרדר. מורשם ממנה, שרדר ביקש מאלופקס להצטרף אליו בסיור במעבדה נטושה באלסקה, והיא הסכימה. במעבדה, אלופקס חזתה בפלאשבקים מן העבר, והבינה כי שבט הרגל הוא האחראי למה שנעשה בה, וכי שרדר שיטה בה במשך כל השנים הללו. זעומה מכך, היא תקפה את שרדר, אך הוכנעה במהירות, ונאלצה להמשיך לעבוד עבור שבט הרגל בכפייה.
ביוגרפיה בדיונית > עזיבת שבט הרגל

לאחר שמדען יפני הזמין אותה לפגישה, אלופקס נענתה בחיוב. בפגישתם, המדען סיפר לאלופקס כי מלבד הפיכתה למוטאנטית, שבט הרגל אחראי גם על שריפת היער בו התגוררה כשועלה רגילה, ובכך למות משפחתה. זעומה עוד יותר, אלופקס החליטה למרוד, ותקפה את שרדר בדיוק בקרב מכריע שעלול היה להוביל למותו של ספלינטר. שנואה ומאוימת, אלופקס עזבה את ניו יורק, וברחה.
צבי הנינג'ה, פצועים אנושות מהמלחמה, עזבו את ניו יורק, וברחו לנורת'המפטון. אלופקס שמעה על המקום אליו ברחו, והלכה בעקבותיו. בנורת'המפטון, אלופקס פגשה ברפאל, וזה תקף אותה, אך נעצר בידי לאונרדו, שהאמין כי אלופקס חזרה למוטב. אלופקס התקבלה ביחס טוב מצד שאר הצבים, ספלינטר, אפריל או'ניל וקייסי, והפכה לחברה קרובה שלהם, בעוד רפאל המשיך לחשוד בה. כאשר מתנקשי שבט הרגל הגיעו לנורת'המפטון במטרה לרצוח את צבי הנינג'ה, רפאל האשים בכך את אלופקס. הצבים נאבקו במתנקשים, וברגעיהם האחרונים של אלו, הם סיפרו כי תכננו לרצוח גם את אלופקס, היות שהיא נחשבת לבוגדת עבורם. אחר דברים אלו, רפאל התנצל בפני אלופקס, והפסיק לחשוד בה. השניים יצאו לאימון טאי צ'י ביער, שבמהלכו רפאל גילה כלפי אלופקס רגשות. בסוף האימון, רפאל הציע לאלופקס להצטרף לאחיו בחזרתם המתכוננת אל ניו יורק, אך היא סירבה, וציינה כי היא מעוניינת להישאר בנורת'המפטון.
ביוגרפיה בדיונית > בחזרה לניו יורק

לאחר שחוותה חיזיון מטאנג שן בו צווה עליה לחזור לניו יורק, אלופקס שבה לניו יורק, והתייצבה לצד שבט הרגל, בשל כישוף. בניו יורק, אנג'ל ברידג' הסירה את הכישוף, וביקשה מאלופקס להצטרף אליה במלחמה נגד הוב הזקן והקבוצה אותה הוא מתכנן להקים, והיא נענתה בחיוב. כעבור כמה קרבות, אנג'ל שינתה את דעתה, ובעקבותה גם אלופקס, ויחדיו הן חברו לצבי הנינג'ה, ועברו בהקמת הקבוצה.
במהלך אירועי "מלחמת האלים", עמדה אלופקס לצידם של צבי הנינג'ה. אלופקס הייתה מהראשונים שחזו בגופו המת של דונטלו, וניחמה את רפאל באבלו. מתוך רצון עז לנקום על מותו של דונטלו, אלופקס עזרה לצבי הנינג'ה בהתעצמותם, והשתתפה בתקיפה גדולה. בהמשך, קראי הציעה לצבי הנינג'ה הברית, והם התפתו אליה, למרות התנגדותה הנחרצת של אלופקס. מאוחר יותר התברר כי היא צדקה, כאשר קראי בגדה בצבים, ותקפה אותם עם חבריה המוטאנטים.
טבח וונדד ני

טבח וונדד ני (באנגלית: The Wounded Knee Massacre) היה טבח שהתרחש ב-29 בדצמבר 1890, ליד נחל וונדד ני שבשמורת האינדיאנים לקוטה פיין רידג' אשר במדינת דקוטה הדרומית שבארצות הברית. זה היה הקרב האחרון במלחמות האינדיאנים ומעשה הטבח עם מספר ההרוגים והפצועים הגדול ביותר בתולדות ארצות הברית.
יום קודם לטבח הצליחה יחידה של רגימנט הפרשים השביעי בפיקודו של מייג'ור סמואל וייטסייד לאתר קבוצה של שבט הלקוטה. החיילים ליוו את הילידים שמונה קילומטרים אל נחל וונדד ני, שם הם הקימו מאהל. בהמשך הגיעו למקום חיילי גדוד פרשים בראשות קולונל ג'יימס פורסיית והם הקיפו את המאהל. לגדוד הפרשים היו גם ארבעה תותחי הרים מסוג M1875.
בשעות הבוקר של ה-29 בדצמבר נכנסו כוחות הפרשים האמריקנים למאהל על מנת לקחת מחברי השבט את נשקם. לפי גרסה אחת של האירועים, אחד מחברי השבט, אדם חירש בשם קויוטה, לא היה מוכן לוותר על הרובה שלו בטענה שהוא שילם עליו הרבה, ובמהלך המאבק עימו על הרובה נפלט מהרובה שלו כדור. הירי הפתאומי גרם לחיילי גדוד הפרשים כולו לירות ללא הבחנה בילידים. גדוד הפרשים השתמש בתותחי ההרים על מנת לירות עימם על האוהלים של האינדיאנים. לוחמי הלקוטה המעטים שעדיין היה ברשותם נשק ירו חזרה על חיילי גדוד הפרשים, אך הם נורו למוות זמן קצר לאחר מכן. חלקם מאנשי שבט הלקוטה ניסו להימלט מהמקום, אך חיילי גדוד הפרשים רדפו אחריהם ורצחו אותם, על אף שלא היו חמושים.
בטבח נרצחו בין 250 ל-300 גברים, נשים וילדים משבט הלקוטה ו-51 נפצעו (4 גברים ו-47 נשים וילדים, שחלקם מתו מאוחר יותר). כמו כן נהרגו 25 חיילים ו-39 נפצעו (שישה מהפצועים מתו מאוחר יותר). ארצות הברית העניקה ל-20 חיילים מגדוד הפרשים את מדליית הכבוד בעקבות האירוע. לאורך השנים נעשו על ידי חברי קונגרס מאמצים לשלול מדליות אלו, אולם ללא הצלחה.
האתר בו נערך טבח וונדד ני הוכר ב-21 בדצמבר 1965 כאתר היסטורי לאומי (National Historic Landmark) על ידי משרד הפנים האמריקני. ב-1990 העבירו שני בתי הקונגרס האמריקני החלטה רשמית המבטאת "צער עמוק" על הטבח.
גלריה

צ'יף שבט הלקוטה, סי טנקה, לאחר הטבח
חיילי גדוד הפרשים עם שלושה מתוך ארבעת תותחי ההרים בהם הם השתמשו בטבח וונדד ני.
ניצולי הטבח
אינדיאנים וסוסים מתים לאחר הטבח
מקום הטבח לאחר שלושה שבועות
גנרל קולבי עם התינוקת זינטקלה נוני (אנ') אשר נותרה בחיים בתום הטבח, 1890
קבר האחים באתר הטבח
הערות שוליים

↑  "Plains Humanities: Wounded Knee Massacre". נבדק ב-9 בדצמבר 2014. resulted in the deaths of more than 250, and possibly as many as 300, Native Americans. {{cite web}}:  (עזרה)
↑  Nelson A. Miles to the Commissioner of Indian Affairs, March 13, 1917, "The official reports make the number killed 90 warriors and approximately 200 women and children."
↑  "National Historic Landmarks Program: Wounded Knee". National Park Service. נבדק ב-10 בינואר 2008. {{cite web}}:  (עזרה)
↑  Liggett, Lorie (1998). "Wounded Knee Massacre – An Introduction". Bowling Green State University. נבדק ב-2 במרץ 2007. {{cite web}}:  (עזרה)
↑  Randy Parsons. "The Wounded Knee Massacre – December 1890". Lastoftheindependents.com. אורכב מ-המקור ב-2010-01-06. נבדק ב-17 באוגוסט 2011. {{cite web}}:  (עזרה)
↑  "PBS - THE WEST - Like Grass Before the Sickle". www.pbs.org.
↑  Green, Jerry (1994). "The Medals of Wounded Knee" (PDF). Nebraska State Historical Society, also available in Nebraska History #75, pp. 200–208. Nebraska State Historical Society History. אורכב מ-המקור (PDF) ב-2017-06-29.
↑  Davis Winkie, Medals of Honor for soldiers who perpetrated Wounded Knee massacre may be rescinded, Army Times, ‏2022-07-20 (באנגלית)
↑  AP (29 באוקטובר 1990). "CONGRESS ADJOURNS - Century Afterward, Apology For Wounded Knee Massacre". Pine Ridge Indian Reservation (Sd); United States: NYTimes.com. נבדק ב-26 ביולי 2016. {{cite web}}:  (עזרה)
| --- | --- |
בקרת זהויות :  NLI: 987007529639805171  BnF: cb12256257s (data)  GND: 4339911-3  LCCN: sh85148587  NKC: ph138933
אוהיו

ערך זה עוסק במדינה בארצות הברית. אם התכוונתם למשמעות אחרת, ראו .
אוהיו (באנגלית: Ohio ‏האזנהקובץ:En-us-Ohio.ogg‏Ⓘ‏) היא מדינה במזרח המערב התיכון של ארצות הברית. מצפון גובלת אוהיו בימת אירי ובמדינת מישיגן, ממזרח היא גובלת במדינות פנסילבניה ווירג'יניה המערבית, מדרום היא גובלת בנהר האוהיו אשר מעבר לו מדינת קנטקי, וממערב היא גובלת במדינת אינדיאנה. רוב שטחה של אוהיו מישורי וכולל בעיקר שטחים חקלאיים, אך עם זאת, בדרום-מזרחה, אשר מעוצב על ידי הרי האפלצ'ים המשתרעים במזרח, אפשר למצוא גם שטחים מיוערים וגבעתיים.
קודם הקמת ארצות הברית שטחה של אוהיו היה בשלטון האימפריה הבריטית. האזור היה מאוכלס בדלילות רבה, ובשנת 1787, הוא הועבר לשלטון אמריקני במסגרת הטריטוריה הצפון-מערבית. בשנים הבאות שטחה של אוהיו ידע התיישבות של תושבים אמריקאים ממזרח, והאזור עבר פיתוח מסוים, כאשר בשנת 1803 הוקמה מדינת אוהיו באופן רשמי. לאחר מלחמת האזרחים, הפכה אוהיו למרכז תעשייתי גדול וחשוב, ובסוף המאה ה-19 וראשית המאה ה-20, קלטה אוהיו מאות אלפי מהגרים חדשים מאירופה.
נכון למפקד האוכלוסין שנערך בשנת 2020 אוהיו היא המדינה השביעית בגודל אוכלוסייתה בארצות הברית, ונכון ל-2020 מתגוררים בה כ-11,799,448 תושבים. נכון למפקד שנערך ב-2010 רובם של התושבים, למעלה מ-80%, הם לבנים, כאשר המיעוט הגדול ביותר באוכלוסייה הם השחורים, המהווים כ-12.2% מהאוכלוסייה.
עיר הבירה של המדינה והעיר המאוכלסת ביותר בה היא העיר קולומבוס. ערים גדולות נוספות הן קליבלנד, סינסינטי ואקרון.
מקור השם

מקור השם אוהיו הוא משפת אירוקווי, שפה של מספר עמים אינדיאנים שאכלסו חלקים שונים בצפון מזרח ארצות הברית של ימינו. בשפה זו משמעות השם הוא "נהר גדול" או "נהר טוב", בהתייחס לנהר האוהיו שבגבולה הדרומי של המדינה.
היסטוריה

אוהיו, שגבולה הדרומי הוא נהר אוהיו וגבולה הצפוני סווג לייק אוהיו דים אין אוהיו הם הימות הגדולות הייתה תחילה בשליטתם של שבטים מקומיים.
בשנת 1763 העבירה צרפת את השטח לידי בריטניה מתוקף חוזה פריז, והוא נשאר בשליטתה עד למלחמת העצמאות האמריקאית.
בשנת 1763 יצאה בריטניה בהכרזת 1763 לפיה אסרה על מתיישבים אמריקאים להתיישב באזור אוהיו. לאחר המהפכה האמריקנית עבר האזור לשליטת ארצות הברית. תקנות צפון-מערב משנת 1787 הכריזו על האזור כחלק מן הטריטוריה הצפון-מערבית של ארצות הברית, וכן נאסרה העבדות באזור זה (על כן מכונה התקנה "תקנת החירות"). הטריטוריה כוללת את השטחים המהווים כיום את אוהיו, אילינוי, חלק ממישיגן ואינדיאנה. על פי התקנה, כל אזור בטריטוריה יהפוך למדינה כאשר מספר התושבים בו יגיע ל-60,000.
אף שמספר התושבים היה רק 45,000 הקונגרס החליט בדצמבר 1801 על צירוף המדינה לאיחוד בשל גידול האוכלוסין המהיר, וב-19 בפברואר 1803 הכריז הנשיא תומאס ג'פרסון על אוהיו כמדינה ה-17 של ארצות הברית. לפני ההכרזה הופחת שטח מסוים מהאזור והפך לטריטוריית אינדיאנה.
בשנת 1835 נלחמה מדינת אוהיו במדינת מישיגן בשל סכסוך גבולות על מחוז טולדו. מלחמה זו ידועה בשם מלחמת טולדו. המלחמה הסתיימה בשל התערבות הקונגרס והענקת השטח, לרבות העיר טולידו למדינת אוהיו.
גאוגרפיה

גבולה הצפון־מזרחי של מדינת אוהיו כולל את חוף ימת אירי, אשר מהווה את הימה היחידה מהימות הגדולות שלאוהיו יש נגיעה אליה. גודלה של ימת אירי הוא כגודלה של מדינת ישראל, 25,667 קילומטר רבוע. ובעוד חציו המזרחי של הגבול הצפוני כוללת את ימת אירי, חציו המערבי של גבול זה כולל גבול יבשתי עם מדינת מישיגן השוכנת מצפון. מדרום לימת אירי משתרעת לכיוון דרום שפלה מישורית רחבה. בעוד בחלקה המזרחי של המדינה, ליד הגבול עם מדינת פנסילבניה הגובלת עם אוהיו ממזרח, השפלה צרה ונמתחת דרומה מהחוף רק לאורך כ-35 קילומטר, ככל שנעים מערבה השפלה מתרחבת, כאשר החל מהשליש המערבי של המדינה היא כבר נמשכת הרחק דרומה, עד לקצה הדרומי של אוהיו. אזורים מישוריים אלו של המדינה כוללים כמעט את כל אוכלוסיית אוהיו לרבות הערים הגדולות. רובם ככולם של מישורים אלו מנוצלים לצרכים חקלאיים, וכוללים שדות לרוב. השפלה של אוהיו ממשיכה להתרחב מערבה מעבר לגבול המערבי של המדינה, הגבול עם מדינת אינדיאנה השוכנת ממערב לאוהיו.
מעבר לשפלה של אוהיו, בדרום־מזרח המדינה, לא הרחק מהגבול עם מדינת וירג'יניה המערבית, נשלט הנוף של המדינה על ידי הרצועה המערבית של רכס הרי האפלצ'ים, רצועת הפידמונט (Piedmont). רצועה זו כוללת אזור של גבעות והרים מתונים, כאשר הגובה הממוצע של האזור נע בין 200 עד 400 מטרים מעל פני הים. למרות תנאי השטח הלא-מישוריים של רצועת הפידמונט, הודות לקרקע הפורייה של המקום אפשר למצוא בו גם כן מרחבים חקלאיים. למרות זאת, כיאה להרי האפלצ'ים, רובו של אזור זה מכוסה ביערות לרוב. בהמשך לכיוון דרום, לאורך הקצה הדרומי של מדינת אוהיו, ומה שגם מסמן את גבולה של מדינה זו עם קנטקי, זורם ממערב למזרח נהר האוהיו האימתני. הנהר מנקז את המים של שני השלישים הדרומיים אוהיו, ובעוד זאת, השליש הצפוני של המדינה מתנקז צפונה אל ימת אירי, ומשם הוא נשפך לבסוף אל האוקיינוס האטלנטי. אוהיו גובלת בצפון במישיגן וימת אירי, במזרח בפנסילבניה ומערב וירג'יניה, בדרום בקנטקי (בעברו השני של נהר אוהיו) ובמערב באינדיאנה.
שטחים חקלאיים במרכז אוהיו
חוף ימת אירי, צפון אוהיו
ממשל ופוליטיקה

אוהיו היא רפובליקה ובה שלוש רשויות שלטון: מבצעת - מושל מדינת אוהיו, מחוקקת - המורכבת משני בתים: בית הנבחרים של אוהיו והסנאט של אוהיו, ושופטת, בראשה עומד בית המשפט העליון של אוהיו. המדינה מאפשרת התערבות ישירה של האזרחים על ידי יוזמה אזרחית, משאל עם, Recall Election ואישור חוק. בירת המדינה הנוכחית היא קולומבוס.
הרשות המבצעת באוהיו מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך. כל בעלי התפקידים נבחרים בנפרד לתקופה של ארבע שנים, ויכולים להיבחר לשתי קדנציות בלבד. ייתכן מצב בו ברשות המבצעת יושבים נבחרים ממפלגות שונות. הבחירות לתפקידים מתקיימות באותו הזמן.
האספה הכללית של אוהיו מורכבת מסנאט ובו 33 סנאטורים הנבחרים לתקופה של ארבע שנים ו-99 חברי בית הנבחרים של אוהיו. בחירות מתקיימות מדי שנתיים, ומחצית מחברי הסנאט מועמדים לבחירה בכל מערכת בחירות. המפלגה הרפובליקנית מחזיקה ברוב בשני בתי המחוקקים.
בבית המשפט העליון של אוהיו שבעה שופטים, הממונים על ידי המושל ומאושרים על ידי בית המחוקקים. שיטת המשפט היא שיטת המשפט המקובל האנגלי, אך ישנה השפעה של המשפט האזרחי הספרדי.
אוהיו היא מדינה המערבת אזורים עירוניים ואזורים כפריים. כמו כן נמצאות במדינה אוכלוסיות של עובדי מפעלים (אנשי צווארון כחול) ואזורים מסחריים רבים (עובדי צווארון לבן). שילוב של גורמים אלה מביא בדרך כלל לאיזון בין דעות קונסרבטיביות ודעות ליברליות.
בשל היות המדינה כוח הצבעה בבחירות לנשיאות ארצות הברית של 18 אלקטורים, מהווה המדינה לשון מאזניים בכל מערכת בחירות ומוגדרת כמדינה מתנדנדת. כך היה בבחירות לנשיאות בארצות הברית בשנת 2004 בין ג'ורג' בוש הבן לג'ון קרי, כאשר שינוי בתוצאה של אוהיו היה מביא לזכייתו של קרי בנשיאות. מקרים נוספים בהם הייתה המדינה לשון מאזניים היה בבחירות 1948 בה זכה המועמד הדמוקרטי הארי ס. טרומן על פני המועמד הרפובליקני תומאס דיואי וכן בשנת 1976 בבחירות לנשיאות בהן זכה המועמד הדמוקרטי ג'ימי קרטר על פני המועמד ג'רלד פורד. במערכת הבחירות ב-2008 וכן ב-2012 זכה הנשיא ברק אובמה ברוב קולות המדינה, ואילו ב-2016 זכה הנשיא דונלד טראמפ בהפרש של כ-8%, כמו גם ב-2020 בהפרש של כ-8%, שנחשב הפרש גדול ביחס למדינות מתנדנדות אחרות, על אף כי דונלד טראמפ הפסיד סה"כ באלקטורים לג'ו ביידן.
בחירות 2020 היו הפעם הראשונה מזה 60 שנה שאוהיו לא הצביעה עבור המועמד המנצח, ולמעשה הייתה רחוקה יחסית מלעשות זו, מה שמסמל כי אוהיו נהפכת למדינה שנוטה יותר לרפובליקנים מאשר למדינה מתנדנדת ושקולה ביותר כפי שהייתה בעבר.
מבחינה דמוגרפית מהווה אוהיו מדגם של ארצות הברית, מסיבה זו מושקעים כספים רבים וזמן רב במדינת אוהיו במהלך הקמפיין שקודם לבחירות.
הסנאטורים המייצגים את אוהיו בסנאט הם: שרוד בראון מהמפלגה הדמוקרטית ורוב פורטמן מהמפלגה הרפובליקנית.
אוהיו מכונה "מדינת אם הנשיאים" בשל העובדה ששלחה שמונה תושבי אוהיו לבית הלבן - שבעה רפובליקנים ואחד השייך למפלגת הוויגים.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נכון לשנת 2022, התוצר המקומי הגולמי של אוהיו היה 638.91 מיליארד דולר אמריקאי. נתון זה מדרג את כלכלת אוהיו כשביעית בגודלה במדינות ארצות הברית. ההכנסה החציונית לנפש באותה שנה הייתה 67,520 דולר.
אוהיו היא יצרנית עיקרית של מכונות, גלגלים ומוצרי גומי, פלדה, מוצרי מזון וכלי עבודה, והיא מהווה אחת המדינות המתועשות ביותר בארצות הברית.
באוהיו הומצא המטוס על ידי האחים רייט בעיר דייטון.
אוהיו מהווה חלק מחגורת התירס וככזו מהווה החקלאות מרכיב עיקרי בכלכלת המדינה. הגידולים החקלאיים העיקריים הם: סויה, מוצרי חלב, תירס, עגבניות, חזירים, בקר, עופות פיטום וביצים.
בימת אירי ישנה תעשיית דייג קטנה.
דמוגרפיה

בעוד בשנת 1800 חיו בשטחה של אוהיו 45,365 תושבים בלבד, עד לסוף המחצית הראשונה של המאה ה-19 המספר הזה עבר כבר את רף השני מיליון. בשנים הבאות הנתון הזה המשיך לגדול בהתמדה, נתמך על ידי גלי ההגירה לאוהיו. מגמה זו נעצרה רק החל משנות ה-70 של המאה ה-20, אז התגוררו באוהיו כבר למעלה מעשרה מיליון תושבים, ומאז גידול האוכלוסייה היה מתון בלבד. היום מתגוררים במדינה 11,594,163 תושבים. בעוד בעבר רוב התושבים היו כפריים, כיום 77.9% מתגוררים בערים, נתון נמוך במעט מהממוצע האמריקני. רוב התושבים מתגוררים בשלוש המטרופולינים הגדולות - קולומבוס במרכז המדינה, סינסינטי בדרום מערבה וקליבלנד בצפון מזרחה. בשלוש מטרופולינים אלה מתגוררים כשני מיליון תושבים בכל אחד.
באוהיו רוב לבן גדול - 81.1% מהאוכלוסייה הם לבנים. רוב שאר התושבים הם שחורים (12.2%), ובנוסף יש גם ייצוג קטן להיספאנים (3.1%) ולאסייתים (1.7%). ל-26.5% מאוכלוסיית אוהיו ישנם שורשים גרמניים, ל-14.1% שורשים איריים, ל-9% שורשים אנגליים, ול-7.9% שורשים אמריקאיים, כלומר מוצאם נטוע עמוק במתיישבים המייסדים של ארצות הברית. בדומה למדינות אחרות סביב הימות הגדולות, גם באוהיו ישנו ריכוז גדול יחסית של אוכלוסייה ממוצא מזרח אירופאי, ו-8% מהתושבים הם ממוצא סלאבי. האוכלוסייה הלבנה והשחורה של אוהיו פזורה בכל רחבי המטרופולינים הגדולות - קולומבוס, קליבלנד, סינסינטי וטולידו. האזורים הכפריים מאוכלסים בעיקר על ידי לבנים, והאוכלוסייה ההיספאנית במדינה מרוכזת בעיקר בטולדו ובקולומבוס, כאשר בקולומבוס יש גם אוכלוסייה אסייתית גדולה. כמעט כל תושבי אוהיו דוברים אנגלית (93.3%). שפות מדוברות אחרות הן ספרדית, גרמנית, סינית, ערבית וצרפתית.
מבחינה דתית הרכב האוכלוסייה של אוהיו דומה לזה הכללי של ארצות הברית. מלבד 29% המשתייכים לנצרות הפרוטסטנטית האוונגליסטית, ישנם 24% פרוטסטנטים שאינם אוונגליסטים, ו-18% קתולים. שאר הקבוצות קטנות במיוחד: כאחוז אחד של מורמונים, וכך גם אותו הנתון באשר לשיעורם באוכלוסייה של היהודים, המוסלמים והבודהיסטים. 17% מהתושבים אינם משתייכים לאף דת.
דמוגרפיה > הערים הגדולות

קולומבוס
קליבלנד
סינסינטי
טולידו
אקרון
דמוגרפיה > יהדות אוהיו

ההתיישבות היהודית במדינת אוהיו החלה ב-1817, אז התיישבו בסינסינטי מספר יהודים ממוצא אנגלי. בשנת 1824 התארגנו היהודים בסינסינטי במסגרת "קהילת בני ישראל", קהילה דתית אורתודוקסית. בשנים הבאות היגרו לאוהיו יהודים רבים מגרמניה, כאשר רובם השתייכו למעשה ליהדות הרפורמית. מכל מקום, בשנת 1850 היו באוהיו כבר שש קהילות יהודיות: ארבע בסינסינטי ושתיים בקליבלנד.
כיום הקהילה היהודית באוהיו היא מהגדולות בארצות הברית, ומונה קרוב ל-150 אלף יהודים שהם כ-1.3% מכלל האוכלוסייה.
תחבורה

באוהיו רשת כבישים נרחבת.
כבישים החוצים את המדינה ממזרח למערב כוללים את אוהיו טרנפייק, דרך מהירה ארצות הברית 30 וכביש בינמדינתי 70 העובר דרך קולומבוס
כבישים החוצים את המדינה מדרום לצפון כוללים את כביש בינמדינתי 75 העובר דרך טולדו, כביש בינמדינתי 71 העובר דרך קליבלנד, וכביש בינמדינתי 77 העובר במערב המדינה.
סמלי המדינה

| סמלי מדינת אוהיו> דגל.דגל אוהיו Flag of Ohio | סמלי מדינת אוהיו> סמל.סמל אוהיו Seal of Ohio | סמלי מדינת אוהיו> מוטו. | סמלי מדינת אוהיו> כינוי. |
| --- | --- | --- | --- |
|  |  | "עם האל, הכל אפשרי" "With God, all things are possible" | "מדינת הערמון" "Buckeye State" |
| עץ | פרח | ציפור | חיה |
| ערמון קירח Aesculus glabra | ציפורן ארגמני Trillium grandiflorum | קרדינל צפוני Northern cardinal | אייל פרדי לבן-זנב White-tailed deer |
ראו גם

מחוזות אוהיו